憩農家
作者：趙汝鐩
朝代：宋

paragraphs: 似陰還似晴，好風弄輕柔。
土膏春犂滑，竹深鳴禽幽。
農家頗瀟灑，{氵虢}{氵虢}氵清泉流。
蹇余入茅簷，解带爲小留。
荆釵三兩婦，競將機杼投。
吹爐問官人，肯喫村茶不。
羣兒窗下讀，千字文蒙求。
余因拊其背，勸汝早休休。
泓穎纔識面，白盡年少頭。
耕食而鑿飲，胡不安箕裘。
迺翁聽我言，急把書卷收。
遣兒出門去，一人騎一牛。